ΓΡΑΠΤΗ ΕΡΩΤΗΣΗ E-0879/02

υποβολή: Anna Karamanou (PSE) προς το Συμβούλιο

(3 Απριλίου 2002)

Θέμα: Κακομεταχείριση ανήλικων στις αλβανικές φυλακές

Σύμφωνα με την Διεθνή Αμνηστία η κακομεταχείριση παιδιώνπό κράτηση στην Αλβανία είναι μια διαδεδομένη και πολύ συνηθισμένη πρακτική. Η περίπτωση του 11χρονου Εργκέστ Σέλε ο οποίος, κατά τη διάρκεια της κράτησής του βασανίστηκε για να ομολογήσει την κλοπή μιας τσάντας, είναι ένα μόνο από τα

πολλά παιδιά που έχουν πέσει θύματα βασανιστηρίων και κακομεταχείρισης κατά την κράτησή τους από την αλβανική αστυνομία. Η μη κυβερνητική οργάνωση Το Κέντρο για τα Δικαιώματα του Παιδιού της Αλβανίας, στην έκθεσή της αναφέρει ότι η αστυνομία είχε κάνει εκτεταμένη χρήση βασανιστηρίων για να εξαναγκάσει ανήλικους να ομολογήσουν τη διάπραξη εγκλημάτων. Επιπλέον, τα παιδιά φοβούνται ναποβάλουν μηνύσεις για να μην εκτεθούν σε κίνδυνο νέας κακομεταχείρισης. Υπενθυμίζω ότι η Αλβανία έχει επικυρώσει όλες τις διεθνείς συμβάσεις για την απαγόρευση των βασανιστηρίων και στις οποίες περιλαμβάνεται η Σύμβαση για τα Δικαιώματα του Παιδιού.

Ερωτάται το Συμβούλιο εάν προτίθεται να ασκήσει πίεση προς την αλβανική κυβέρνηση ώστε να λάβει επειγόντως μέτρα για την διασφάλιση και την προστασία των δικαιωμάτων των παιδιώνπό κράτηση και να προχωρήσει στη δίωξη τωνπαιτίων και επιπλέον, εάν σκοπεύει να ζητήσει από τον Υπουργό Δικαιοσύνης της Αλβανίας την προώθηση της θέσπισης νομοθεσίας για την δημιουργία συστήματος απονομής δικαιοσύνης σε ανήλικους·

Απάντηση

(27 Ιουνίου 2002)

Το Συμβούλιο δεν έχει πληροφορηθεί συγκεκριμένες περιπτώσεις κακομεταχείρισης παιδιών που βρίσκονταιπό κράτηση στην Αλβανία. Όμως, όλα τα κράτη μέλη της ΕΕ είναι σθεναροίπέρμαχοι της καταπολέμησης των βασανιστηρίων και το ζήτημα αυτό αποτελεί προτεραιότητα της κοινοτικής πολιτικής για τα δικαιώματα του ανθρώπου. Η ΕΕ είναι αποφασισμένη να ενισχύσει τις διεθνείς δραστηριότητές της που αποσκοπούν στην πρόληψη και εξάλειψη όλων των μορφών βασανιστηρίων και άλλου είδους σκληρής, απάνθρωπης ή εξευτελιστικής μεταχείρισης ή τιμωρίας, σε όλα τα μέρη του κόσμου.

Προς το σκοπό αυτό, το Συμβούλιο ενέκρινε τον Απρίλιο 2001 τις Κατευθυντήριες γραμμές της πολιτικής της ΕΕ έναντι τρίτων χωρών όσον αφορά τα βασανιστήρια και άλλου είδους σκληρή, απάνθρωπη ή εξευτελιστική μεταχείριση ή τιμωρία. Οι εν λόγω κατευθυντήριες γραμμές αναφέρονται μεταξύ άλλων στην ανάγκη ειδικής προστασίας για τα παιδιά, παρέχουν δε στην ΕΕ ένα λειτουργικό εργαλείο προς χρήση κατά τις επαφές με τρίτες χώρες και με πολυμερή όργανα που δραστηριοποιούνται στον τομέα των δικαιωμάτων του ανθρώπου, με σκοπό τηνποστήριξη και ενίσχυση των συνεχιζόμενων προσπαθειών για την πρόληψη και εξάλειψη των βασανιστηρίων ανά τον κόσμο.

Το Συμβούλιο έχει επίγνωση των αδυναμιών του αλβανικού δικαστικού και σωφρονιστικού συστήματος. Το ζήτημα θίχτηκε μεταξύ άλλων στα πλαίσια της Διευθύνουσας Ομάδας Υψηλού Επιπέδου Αλβανίας-ΕΕ, όπως αναφέρει η έκθεση της Επιτροπής για τις εργασίες του εν λόγω οργάνου(1). Η αλβανική κυβέρνηση, με το έγγραφό της Πρόγραμμα δράσης για την περίοδο διαπραγματεύσεων της Συμφωνίας Σταθεροποίησης και Σύνδεσης, το οποίο εγκρίθηκε το Δεκέμβριο 2001, έχει δεσμευτεί να συνεχίσει τη μεταρρύθμιση του σωφρονιστικού συστήματος με την εκπλήρωση των νομικών απαιτήσεων που αφορούν τα δικαιώματα και τη μεταχείριση των φυλακισμένων, και την εξύψωση του αστυνομικού ήθους με την έγκριση νέου κώδικα αστυνομικού ήθους, τη θέσπιση συστήματος εποπτείας της συμπεριφοράς των αστυνομκών οργάνων και κάθε αστυνομικής διεύθυνσης και τη διαρκή κατάρτιση στον τομέα των δικαιωμάτων του ανθρώπου. Το Συμβούλιο αναμένει ότι αποτέλεσμα των ανωτέρω μεταρρυθμίσεων θα είναι η βελτίωση της κατάστασης των ανηλίκων.

Ο τακτικός διάλογος που διεξάγει η ΕΕ με την Αλβανία στα πλαίσια της Διαδικασίας Σταθεροποίησης και Σύνδεσης παρέχει ευκαιρίες για την επαλήθευση της αποφασιστικής εξακολούθησης των μεταρρυθμίσεων επί των οποίων έχουν δεσμευτεί οι αλβανικές αρχές στην πορεία για την προσέγγιση της χώρας προς τον κοινό στόχο της ευρωπαϊκής ολοκλήρωσης και για την ανάπτυξη στενότερων σχέσεων με την ΕΕ.

(1) COM(2001)300 final.